
Здравейте, искам да попитам от правна гледна точка, какви са изискванията и до колко е възможно да сложа рекламно пано на терасата на апартамента си ? Трябва ли да имам съгласие от община, архитекти, съседи ? Как седи въпроса и с реклама на външната стена на къща ? 


 

Рекламно пано на терасата или на външна стена на къща ?
=======================================================

 

Здравейте, Рони Абушев, 


необходимо Ви е разрешение от района на общината, в която се намира обектът Ви. То се получава от главния архитект на съответния район.


За табели, чийто размер е до 0,25 м2 , намиращи се на нивото на партера и успоредно на стената, не се иска разрешение от никой държавен орган и можете да поставите такива свободно. Ако това се случва в жилищна сграда, блок или друга сграда с режим на етажна собственост, трябва да получите разрешението на съседите си по силата на Решение на общото събрание на етажната собственост. 


За издаване на разрешението, необходимо да се свържете с проектантска фирма, която да изготви дизайна и проект на табелата. След получаването му, следва да комплектовате документи със заявление (обикновено такова дават директно в общината да попълните на място) и с документ за собственост или ползване – това най-често е договор за наем на помещението или нотариален акт за покупко-продажба, ако притежавате имота лично.


Ако искате да поставите табела в сграда с режим на етажна собственост, към документите за общината, трябва да прибавите писмен договор за наем с етажните собственици на заетата от табелата площ или изричното им писмено съгласие.


Поздрави,  

адв. Николина Митова  

0898 303092


